kalixlouiis/myanmar-wikipedia-corpus huggingface dataset:
မူပိုင်ခွင့်ရည်ညွှန်း သင်္ကေတ ကွန်ပျူတာသုံးကုဒ်များ 1 ကို အခြားနည်းဖြင့် ဖော်ပြချက်များ ကိုးကား Category:လက်တင်အက္ခရာ။
Cisco သည် ကွန်ပျူတာ ကွန်ရက် ချိတ်ဆက် ခြင်းနှင်. ဆက်သွယ်ရေးအသုံးချသိပ္ပံပညာ ကိရိယာများ ထုတ်လုပ်ရောင်းချသော အမေရိကန် နိုင်ငံစုံ ကွန်ပျူတာကွန်ရက် ချိတ်ဆက် ခြင်း နည်းပညာ ကော်ပိုရေးရှင်း ဖြစ်ပြီး အမေရိကန်နိုင်ငံ၊ ကယ်လီဖိုးနီးယားပြည်နယ် တွင် ရုံးချုပ်တည်ရှိသည်။
၂၀၀၉ နှစ်တွင် Cisco သည် ဝန်ထမ်းအင်အား ၆၅,၀၀၀ ထက် ပို၍ ရှိ ပြီး နှစ်ပတ်လည် အခွန် အမေရိကန်ဒေါ်လာ ၃၆.၁၁ ဘီလီယံ ရှိခဲ့ သည်။
Cisco ထုတ်ကုန်များ ကို ဇွန်လ ၈ ၂၀၀၉ Dow Jones Industrial Average သို့ ပေါင်းခဲ့သည်။
Cisco သမိုင်း thumb| San Jose ရှိ Cisco နယ်မြေ မှ အဆောက်အုံများ အတွင်းမှ တစ်ခု Stanford Universityကွန်ပျူတာ ဝန်ထမ်း လုပ်ကိုင်ခဲ့ တဲ့ Len Bosack နှင်. Sandy Lerner စုံတွဲ မှာ Richard Troiano ဆိုသူ နှင်.ပူးပေါင်းခဲ့ပြီး ၁၉၈၄ တွင် Cisco System ကို တည်ထောင်ခဲ့ပါတယ်။
Lerner ဟာ Schlumberger မှာ ကွန်ပျူတာ ဝန်ထမ်း အဖြစ် ထပ်မံ လုပ်ကိုင်ခဲ့ ပြီး ၁၉၈၇ ခုနှစ်တွင် Cisco သို့ အချိန်ပြည့် ပြောင်းရွှေ့ခဲ့ သည်။
"Cisco" အမည် ဟာ "San Francisco" မြို့ အမည် မှရရှိခဲ့တယ်။
ဘာကြောင့်လဲ ဆိုတော့ ကုမ္ပဏီ အင်ဂျင်နီယာများ ဟာ စာလုံးအသေး "cisco" ကို အသုံးပြု နှင်.ပြီးသားဖြစ်နေသည်။
Cisco ရဲ့ ပထမဆုံး ထုတ်ကုန် ဖြစ်တဲ့ router ဟာ, ပြီးခဲ့သော နှစ်အနည်းငယ်က William Yeager ( Stanford ဝန်ထမ်း နောင်တွင် Sun Microsystems ဝန်ထမ်း ဖြစ်ခဲ့) ဆိုသူရေးခဲ့သော multiple-protocol router software ကို Bosack က ပြန်လည် ပြင်ဆင်ထုတ်လုပ် ခဲ့ခြင်းဖြစ်သည်။
ပထမဆုံး အမှုဆောင်အဖွဲ့ အရာရှိ ကတော့ Bill Graves ဖြစ်ခဲ့ပြီး ၁၉၈၇ မှ ၁၉၈၈ ထိ လုပ်ကိုင်ခဲ့ပါ တယ်။
၁၉၈၈ တွင် John Morgridge ဆိုသူအား အမှုဆောင်အဖွဲ့ အရာရှိ ခန့်အပ် ခဲ့ပြီး ၁၉၉၅ ခုနှစ် John Chambers လက်ထက်တွင် အောင်မြင်မှု ရရှိခဲ့သည်။
Cisco သည် ပထမဆုံး router ထုတ်လုပ်ရောင်းချသော ကုမ္ပဏီ မဟုတ်သော် လည်း ပထမဆုံး ဈေးကွက်တွင် အောင်မြင်မှုရရှိခဲ့သော router ထုတ်လုပ် နိုင်ခဲ့သည်။
Internet Protocol (IP) အသုံးပြု မှု ကြီးထွားလာခဲ့ ပြီး နောက် multi-protocol routing အရေးပါမှု ကျဆင်းလာခဲ့သည်။
ယနေ့အခါမှာ IP packets များ deliver လုပ်ဖို့ Cisco 's router များသည်အဓိကအင်အား အကြီးဆုံး ဖြစ် လာခဲ့သည်။
၁၉၉၀ တွင် Nasdaq သိုလှောင်ကုန်စည် လဲလှယ်ခြင်း တွင်စာရင်း ထည့်သွင်းခြင်း ခံခဲ့ရသည်။
Lerner အလုပ်ထုတ် ခံခဲ့ရ ပြီးနောက် Bosack လည်း ဒေါ်လာသန်း ၂၀၀ ယူ ပြီးထွက်ခဲ့သည်။
ထို အကျိုးအမြတ်များကို လည်း အကျိုးဆောင်အဖွဲ့များ သို့ အလှူ ပေးခဲ့သည်။
ထို့နောက် တရားဝင်ကွာရှင်းခဲ့ ကြသည်။
|ယခင်လိုဂို ပုံစံ တံတားပုံ USPTO မှာမှတ်ပုံတင် အသုံးပြုခဲ့ သည်]] အမေရိကန်ပြည်ထောင်စု တွင် Cisco အတွက် မူပိုင်ခွင့် ကို ၁၉၈၈ ဇွန် ၆ မှာ ခွင့်ပြုခဲ့ပြီး ဇွန် ၁၃ တွင်ကုမ္ပဏီ ဖွင့်လှစ် ခဲ့ သည်။
မူလ စိတ်ကူးကို ဆက်စပ်ပြီး Cisco လိုဂို ပုံစံ အား ဆန်ဖရန်စစ္စကိုမြို့ ရှိဂိုးလ်ဒင်းဂိတ် တံတား(NO WORD) Trademark of CISCO SYSTEMS, INC.. Serial Number: 73729839 :: Trademarkia Trademarks ပုံအဖြစ် မှတ်ပုံတင် ခဲ့သည်။
၁၉၈၆ မေ ၁၈ တွင် ကုမ္ပဏီ ၏ ပထမ ဆုံး ကုန်သွယ်မှုဆိုင်ရာလိုဂို အဖြစ်အသုံးပြု ခဲ့ သည်။
ဤ Cisco လိုဂို အား ကုန်ထုပ်ပိုးမှုပြင်ဆင်ခြင်း နှင့် ထုတ်ကုန်များ ပေါ် တွင် ပထမ ဆုံးအသုံးပြုခဲ့သည်။
သူတို့၏ ကုန်သွယ်မှုဆိုင်ရာလိုဂို မူပိုင်ခွင့် ကို အမေရိကန်ပြည်ထောင်စု မူပိုင်ခွင့် ရုံး တွင်" အက္ခရာ "U" နှစ်ခု ဆက် နေ ပြီး အောက်ခြေပိုင်း မျဉ်းကြောင်း လိုင်း တွင် ကွန်ရက်ကြိုး များ သွယ်တန်း ထားသကဲ့သို့ ရှိသည်ဟုအဓိပ္ပာယ် ဖွင့်ဆိုခဲ့သည်။
" လိုဂို တွင် Cisco ၏ Gateway နှင့် Bridge လျှပ်စစ်ဆိုင်ရာ ထုတ်ကုန်များ ကlocal area networkအဖြစ် ပေါင်းစပ် ကာ ပင်လယ်အော် ဒေသ ၏ အထိမ်း အမှတ်ဖြစ် သော တံတား အား လည်း ကိုယ်စားပြု ခြင်း ဖြစ် သည်။
Cisco သည် အမျိုးမျိုးသော ကုမ္ပဏီများ ကို ဝယ်ယရရှိ ခဲ့ပြီး မိမိ၏ ပင်ကိုစွမ်းရည် ထဲသို့ ပူးပေါင်း နိုင်ရန်ကြိုး စားသည်။
ဝယ်ယူ ရရှိ ခဲ့သော ကုမ္ပဏီများအနက် Stratacom သည် Cisco ၏အကြီးဆုံး လုပ်ငန်း အပေးအယူ ရရှိခဲ့ သော ကုမ္ပဏီဖြစ် ခဲ့သည်။
၁၉၉၉ Dot-com Boom တွင် Cisco သည် Petaluma, California ရှိ ကုမ္ပဏီ သစ် Cerent Corporation ကို ဒေါ်လာ ၇ ဘီလီယံဖြင့် ဝယ်ယူ ရရှိ ခဲ့ သည်။
ထိုပမာဏ သည် Cisco ၏ ဝယ်ယူ ရရှိမှု တွင် ဈေး အများဆုံး ဖြစ်ခဲ့သည်။
နောင်တွင် Scientific-Atlanta ၏ ဝယ်ယူ ရရှိမှု သည် ပိုမို လာခဲ့သည်။
ဝယ်ယူ ရရှိခဲ့ သော ကုမ္ပဏီ များ ၏ လုပ်ငန်းများ သည် ကြီးမား လာပြီး ဒေါ် လာ ၁ ဘီလီယံ အထက်သို့ ရောက် ရှိ ခဲ့ ကြသည်။
ထင်ရှားသော လုပ်ငန်း များ မှာ LAN switching, Enterprise Voice over Internet Protocol (VOIP), and home networking တို့ ဖြစ် သည်။
၂၀၀၃ တွင် Linksys ကို ဝယ်ယူခဲ့ သည်။
၂၀၁၀ တွင် Moto Development Group ကို ဝယ်ယူခဲ့ သည်။
By Jim Duffy, NetworkWorld. "Cisco Buys Moto -- no, not that Moto ." May 18, 2010. Cisco's Flip video camera ထုတ်လုပ်ရေးတွင် အသုံးပြု ရန် ဖြစ်သည်။
၂၀၀၀ ခုနှစ် မတ်လ ကုန်တွင် dot-com boom ဂယက် မှာ အမြင့်မား ဆုံးရောက်ရှိခဲ့ ပြီး Cisco သည် ကမ္ဘာ့ တန်ဖိုး အရှိဆုံး ကုမ္ပဏီ ဖြစ်လာခဲ့သည်။
Cisco ၏ market capitalization မှာ အမေရိကန် ဒေါ်လာ ၅၀၀ ဘီလီယံ အထက် ရှိခဲ့ သည်။
In July 2009, with a market cap of about US$108.03 billionCisco Systems Summary, it is still one of the most valuable companies. ၂၀၀၉ ဇူလိုင် တွင် market capitalization မှာ အမေရိကန် ဒေါ်လာ ၁၀၈.၀၃ ဘီလီယံ အထက် ရှိခဲ့ သည်။
သို့ ရာတွင် ကမ္ဘာ့ တန်ဖိုး အရှိဆုံး ကုမ္ပဏီ အဖြစ်ရပ် တည် နေ သေးသည်။
CISCO သည် ဆယ်စုနှစ် အတွင်း NASDAQ ၏ မဲ အပေးခံရဆုံး ကုန်စည် ဖြစ်ခဲ့သည်။
၂၀၀၂-၀၃ တွင် Ron Brown Award ဆု "ဝန်ထမ်းများ နှင့် လူစုများ ဆက်သွယ်မှု စံပြ အရည်အချင်း ရှိ ကုမ္ပဏီများ အတွက် အသိအမှတ်ပြု ဖို့ အမေရိကန် သမ္မတ ပေးအပ်သော ဂုဏ်ပြုဆု" ရရှိခဲ့သည်။
D သည် အင်္ဂလိပ်ဘာသာ၏ စတုတ္ထမြောက် လက်တင်အက္ခရာဖြစ်သည်။
အသံထွက်အားဖြင့် (di/ ) Dee ဟုထွက်သည်။
စီမီတစ်အက္ခရာ Dalet သည် ငါးပုံမှ သို့မဟုတ် တံခါးပုံမှ ဆင်းသက်လာသည်ဟု ယူဆရသည်။
အောက်ပါ ဇယားသည် ဤသင်္ကေတ ဆင်းသက်လာပုံဖြစ်သည်။
အီဂျစ်အရုပ်စာသင်္ကေတ တံခါး Proto-Semitic Dal, Daleth Phoenician daleth ဂရိDelta ဩပ်ရုစကမ်D ရောမDO31File:Proto-semiticD-01.pngFile:Proto-semiticD-02.pngFile:PhoenicianD-01.png64px64pxRoman D အသုံးပြုပုံ "D" သင်္ကေတ အသုံးပြုသော အကြောင်းအရာပေါင်း မြောက်မြားစွာ ရှိသည်။
ဤသည်တို့အား ဥပမာ အနေဖြင့် ပြလိုသည်။
ဂီတနယ်ပယ်တွင် D ဟူ၍လည်းကောင်း D# ဟူ၍လည်းကောင်း ရှိပြီး ဂီတသင်္ကေတ အဖြင့် အသုံးပြုကြသည်။
ကွန်ပျူတာနှင့် ကွန်ရက် နယ်ပယ်တွင် D ( programming Language ) ဟူသည်လည်း ရှိသည်။
အဆင့်အတန်းသတ်မှတ်ရာတွင် ညံ့သည် သို့မဟုတ် စတုတ္ထအဆင့်ရှိသည် ဟု သတ်မှတ်ကြသည်။
အီလတ်ထရောနစ်လောက လျှပ်စစ်နယ်ပယ်တွင် D သည် ဘက်ထရီ၏ အရွယ်အစားအား သတ်မှတ်ရန် အသုံးပြုသေးသည်။
ထို့အပြင် ရောမတို့၏ သင်္ချာ ဂဏန်း အက္ခရာ၌ ၅၀၀ ဟူသော အဓိပ္ပာယ်ကို ဆောင်သည်။
"D" သင်္ကေတ အကြီးကို ကွန်ပျူတာ၌ ယူနီကုဒ်အမှတ် U+0044 အဖြစ်အသုံးပြုပြီး "d"အသေးကို ယူနီကုဒ်အမှတ် U+0064 အဖြစ်အသုံးပြုထည့်သွင်းထားသည်။
ဘိုဝါဆွန်ဘုဖာဝမ် (စာလုံးပေါင်းမမှန်)ဟု ကျယ်ကျယ်ပြန့်ပြန့် ဖော်ပြထားသော ဘူအာစောင် ဘွပ်ဖာဝန်းကို ၁၉၅၄ ခုနှစ် ဇွန်လ ၃ရက်နေ့က လာအိုနိုင်ငံ ဆာလာဝမ်ခရိုင်တွင် မွေးဖွားခဲ့သည်။
၎င်းသည် ၁၉၆၁ ခုနှစ်မှ ၁၉၇၄ ခုနှစ်အထိ လာအိုနိုင်ငံ ဆာလာဝမ်ခရိုင်နှင့် ချမ်ပါဆပ်ခရိုင်တို့တွင် ကျောင်းပညာ စတင်သင်ကြားခဲ့သည်။
၎င်းသည် ၁၉၉၀ ပြည့်နှစ်တွင် ဝိဇ္ဇာဘွဲ့ကို ယခင် ဆိုဗီယက်ပြည်ထောင်စု မော်စကိုမြို့ရှိ ကွန်မြူနစ်ပါတီ တက္ကသိုလ်မှ ရရှိခဲ့သည်။
သူသည် ၁၉၇၄ ခုနှစ်မှ ၁၉၉၄ ခုနှစ်အထိ ချမ်ပါဆမ်ခရိုင် ဝန်ကြီးအဖွဲ့တွင် လည်းကောင်း၊ ၁၉၈၁ ခုနှစ်မှ ၁၉၄၄ အထိ လာအိုပြည့်သူ့တော်လှန်ရေးပါတီ ဗဟိုကော်မတီ၏ ဝန်ကြီးချုပ်ရုံးတွင်လည်းကောင်း တာဝန်ထမ်းဆောင်ခဲ့သည်။
၁၉၉၄ မှ ၁၉၉၆ အထိ သူသည် ဝန်ကြီးချုပ်ရုံးတွင် ဒုတိယ ဝန်ကြီးအဖြစ် တာဝန်ထမ်းဆောင်ခဲ့သည်။
၁၉၉၆ ခုနှစ်မှ ၂၀၁၀ အိ လာအိုပြည်သူ့တော်လှန်ရေးပါတီ ဗဟိုကော်မတီ အဖွဲ့ဝင် အဖြစ် ဆောင်ရွက်ခဲ့သည်။
ထို့နောက် ၂၀၁၀ ခုနှစ်မှ ၂၀၀၃ ခုနှစ်အထိ လာအိုပြည်သူ့တော်လှန်ရေးပါတီ နိုင်ငံရေးဗျူရို အမြဲတမ်းအဖွဲ့ဝင် အဖြစ်လည်းကောင်း ဆောင်ရွက်ခဲ့သည်။
သူသည် ၂၀၀၃ ခုနှစ်မှ ၂၀၀၆ ခုနှစ်အထိ လာအိုပြည်သူ့တော်လှန်ရေ:ပါတီ နိုင်ငံရေး ဗျူရိုအဖွဲ့ဝင်နှင့် အမြဲတမ်း ဒုတိယ ဝန်ကြီးအဖြစ် ခန့်အပ်ခြင်း ခံခဲပြီး လာအိုပြည်သူ့သမ္မတနိုင်ငံ ဝန်ကြီးချုပ်အဖြစ် ၂၀၀၆ ဇွန်လမှ စတင်ခန့်အပ်ခြင်းခံခဲ့ရသည်။
သမ္မတ ဘိုဝါဆွန် ဘုဖာဝမ်သည် အိမ်ထောင်သည် တစ်ဦးဖြစ်ပြီး သားသမီး ၄ ဦးရှိသည်။
http://news.yahoo.com/s/afp/20060608/wl_asia_afp/laospolitics_060608133416;_ylt=AojiKHHy33VxeHqBgDQvfcHtOrgF;_ylu=X3oDMTA5aHJvMDdwBHNlYwN5bmNhdA-- "Laos appoints Bouasone Bouphavanh prime minister"], [[Agence France-Presseဇွန်လ၂၁ ရက်နေ့ထုတ် မြန်မာ့အလင်းသတင်းစာ ကိုးကား Category:လာအိုနိုင်ငံ၏ ဝန်ကြီးချုပ်များ။
ခုံမှိုင်း သည် အုန်းဘောင် (သီပေါ) စော်ဘွားဖြစ်ပြီး အင်းဝဘုရင် ရွှေနန်းကြော့ရှင် နရပတိ၏ မိတ်ဆွေဖြစ်သည်။
• အုန်းဘောင်ခုံမှိုင်းကို အုန်းဘောင်ခွန်မိုင်း၊ အုန်းဘောင်ခွန်မိန်း ဟုလည်း ခေါ်ကြသည်။
မိုးညှင်းစလုံသည် ပြည်ဘုရင် ဆင်ဖြူရှင်သတိုးမင်းစောနှင့် ပေါင်း၍ အင်းဝသို့ချီသည်။
မခံနိုင်သဖြင့် ယခု မေမြို့အနီး ဆင်ခေါင်း၊ ဝက်ဝံသို့ ဆုတ်ရလေသည်။
အင်းဝတွင် မိုးညှင်းစလုံနှင့် သတိုးမင်းစောတို့ မရှိသောအခါ ရွှေနန်းကြော့ရှင်သည် အင်းဝသို့ပြန်၍ အင်အား ထူထောင်ပြန်သည်။
ရွှေနန်းကျော့ရှင်နရပတိမင်းသည် ဦးခေါင်းတွင် အမြောက်ဆံသင့်ကာ နတ်ရွာစံလျှင် မိုးညှင်းစလုံသည် သားတော် သိုဟန်ဘွားအား အင်းဝတွင် မင်းပြုစေသည်။
အင်းဝတွင်မင်းမူနေသော ရှမ်းမင်းသိုဟန်ဘွားကို မင်းကြီးရန်နောင်က လုပ်ကြံပြီးနောက်တွင် အမတ်များက မင်းကြီးရန်နောင် အား မင်းပြုရန် တိုက်တွန်းကြသည်။
မင်းကြီးရန်နောင်က ဘုရင်ဟောင်း ရွှေနန်းကြော့ရှင်၏ မိတ်ဆွေဖြစ်သူ ခွန်မိုင်းအား ပင့်ချီကာ နန်းအပ်ခဲ့သဖြင့် အင်းဝမင်း ဖြစ်လာခဲ့သည်။
အေဒီ−၁၅၄၃ တွင် အုန်းဘောင်ခွန်မိုင်းသည် အင်းဝမင်းဖြစ်သောအခါ ညောင်ရွှေ၊ မိုးနဲ၊ ဗန်းမော်၊ မိုးမိတ်၊ မိုးညှင်းစော်ဘွားများနှင့် တိုင်ပင်၍ ကြည်းအားရေအားဖြင့် ပြည်သို့ ချီတက်လာသည်။
ပြည် သတိုးဓမ္မရာဇာလည်း အင်အားမမျှသောကြောင့် ထွက်၍ မတိုက်ဝံ့၊ မင်းတရားတပင်ရွှေထီးသည်လည်း ရေအားကြည်းအား ဆင်မြင်းအလုံးအရင်းနှင့် ဟံသာဝတီမှ ပြည်သို့ ချီတက်လာသည်။
ထိုတိုက်ပွဲတွင် တပင်ရွှေထီးတပ်က ရှမ်းစော်ဘွားများ၏ ရေတပ်ကို စတင်တိုက်ခိုက်ရာ ရှမ်းရေတပ်ပျက်၍ ရိက္ခာများ မလုံမလောက်ဖြစ်ရသည်။
ရှမ်းစော်ဘွားများ ပြန်ဆုတ်သည့် အကြောင်းကို သိ၍ တပင်ရွှေထီးသည် ဘုရင့်နောင်ကျော်ထင်နော်ရထာနှင့် တကွ ငါးတပ်လုံး ဆင်ပါ၊ မြင်းပါနှင့် လိုက်၍ တိုက်လေရာ စော်ဘွားများတပ်ပျက်၍ အင်းဝသို့ ဝင်လေသည်။
တပင်ရွှေထီးသည် အင်းဝပိုင်နယ်မြေအချို့ကို သိမ်းပိုက်နိုင်ခဲ့သည်။
မြန်မာသက္ကရာဇ် ၉၀၇-ခု၊ အေဒီ ၁၅၄၅ တွင် အုန်းဘောင်ခုံမှိုင်း ကွယ်လွန်အနိစ္စရောက်လေသည်။
ထို့နောက် အင်းဝနန်းကို ၎င်း၏ သားတော် မိုးဗြဲနရပတိမင်း နန်းတက်တော်မူသည်။
ကုလား(ဦး) မဟာရာဇဝင်တော်ကြီး၊ ဒုတိယအုပ်၊ နှာ-၁၃၉-၁၄၃၊ အရှင်သုခမိန္ဒ(တန့်ယန်း)၊ ရှမ်းတိုင်းရင်းသားများ၏ ယုံကြည်ကိုးကွယ်မှုနှင့် ဓလေ့ထုံးစံများ၊ နှာ-၁၅၉၊ မှတ်စု ကိုးကား ကဏ္ဍ:အင်းဝခေတ် ကဏ္ဍ:အင်းဝမင်းဆက် ကဏ္ဍ:မြန်မာနိုင်ငံ၏ သမိုင်း။
thumb|Kyaw Yin မီးပုံးပျံ ဦးကျော်ရင်သည် မြန်မာနိုင်ငံ၏ ပထမဆုံး လေသူရဲ ဖြစ်ပေသည်။
တချိန်က မြန်မာတစ်ပြည်လုံးတွင် ဟိုးလေးတကျော် ထင်ရှားခဲ့၍ တစ်ဦးတည်း ပေါ်ထွန်းခဲ့ဘူးသော သူတစ်ဦး ဖြစ်ပေသည်။
မြန်မာစာမျှသာ တတ်သော ပုံဆွဲဆရာဘဝမှ နေ၍ မီးပုံးပျံကို ကြံစည်ပြုလုပ်ပြီးလျှင် ၁၉၂၉-ခုနှစ်မှ ၁၉၃၉-ခုနှစ်အထိ (အသက် ၅၆နှစ်မှ ၆၆နှစ်အထိ) ၁၀-နှစ်အတွင်း မီးပုံးပျံ ၅-လုံးဖြင့် အကြိမ်ပေါင်း ၅၅-ကြိမ်မျှ မြန်မာပြည် အနှံ့အပြား လှည့်လည်စီးပြခဲ့လေသည်။
ငယ်ဘဝ ဦးကျော်ရင်ကို ၁၅ ဇန်နဝါရီ ၁၈၇၃ တွင် ထားဝယ်ခရိုင် လောင်းလုံမြို့နယ် ပန်းဒလဲရွာ၌ ဖွားမြင်ခဲ့သည်။
မိဘများမှာ လယ်သမားကြီး ဦးရွှေဘွားနှင့် ဒေါ်မင်းရယ်တို့ ဖြစ်ကြသည်။
မွေးချင်း ခုနစ်ဦးအနက် ပဉ္စမမြောက် ဖြစ်၏။
ငယ်စဉ်က အောက်ရေဖြူကျေးရွာ ဘုန်းတော်ကြီးကျောင်းတွင် ပညာ ဆည်းပူးခဲ့ပြီး အစိုးရစစ် လေးတန်း ဝင်ရောက် ဖြေဆို အောင်မြင်ခဲ့သည်။
ဉာဏ်ပညာ ထက်မြက်သော မောင်ကျော်ရင်ကို နယ်လှည့် ပညာဝန် ဦးထွန်းအုန်းက တွေ့ရှိသွားရာမှာ ပညာ ဆက်လက် သင်ယူနိုင်ရန် ဆရာတော်နှင့် မိဘများကို ခွင့်ပန်လျက် ခေါ်ဆောင် သွား၏။
မောင်ကျော်ရင်သည် သတ္တမတန်းကို ပျဉ်းမနားမြို့မှ အောင်မြင်ခဲ့ပြီး အလယ်တန်း ဆရာအဖြစ် အမှုထမ်းခဲ့သည်။
ထိုစဉ်အတွင်း အင်္ဂလိပ်စာကို ကြိုးစား လေ့လာကာ ဝါသနာ ပါသော ပုံဆွဲဆရာ ရာထူးအတွက် စာမေးပွဲ ဝင်ရောက် ဖြေဆို အောင်မြင်ခဲ့သည်။
ဤသို့ဖြင့် ဦးကျော်ရင်သည် ထားဝယ် အထက (၁) ၌ ပုံဆွဲဆရာ ဖြစ်လာခဲ့သည်။
အသက် ၃၁ နှစ် အရွယ်တွင် ဦးကျော်ရင်၊ ဒေါ်မမနှင့် အိမ်ထောင်ကျကာ ထားဝယ်မြို့၌ အခြေစိုက် နေထိုင် ခဲ့သည်။
ထိုစဉ်က သတင်းစာများတွင် နိုင်ငံခြား လေယာဉ် ပျက်ကျမှု သတင်းများ မကြာခဏ ပါရှိရာ ဦးကျော်ရင်က စက်ပျက်၍ လေယာဉ် ထိုးကျသည့်တိုင် အကျကောင်း၍ အသေအပျောက် နည်းမည့် နည်းလမ်းများကို ကြံဆခဲ့သည်။
ထို့နောက် လေယာဉ် ပုံစံငယ်များ ထုတ်လုပ် စမ်းသပ်ကြည့်၏။
ဤသတင်း သူရိယ သတင်းစာ၌ ပါလာပြီးနောက် မြန်မာပြည် ဘုရင်ခံရုံးမှ တဆင့် အင်္ဂလန် လေကြောင်း ကုမ္ပဏီ တခုက လေယာဉ်ပုံစံ ရေးဆွဲ ပေးရန် ဆက်သွယ် လာခဲ့သည်။
thumbnail|၁၉၃၄ခုနှစ်ကမြိတ်မြို့မှာမီးပုံးပျံ ဦးကျော်ရင်မီးပုံးပျံစီးစဉ် မှတ်တမ်း ဓာတ်ပုံ။
(ဝဲမှယာ-ဗြိတိသျှရဲအရာရှိ၊ ဦးကျော်ရင်၊ စာရေးဆရာကြီးမောရစ်ကောလစ်) ထိုနေ့ကအမြင့်ပေ ၂၅၀အထိမီးပုံး ပျံတက်ခဲ့သည်။
မခံချင်စိတ် လေယာဉ် ကုမ္ပဏီနှင့် ဦးကျော်ရင်တို့ အကြား စာအဆက်အသွယ် ပြုနေကြစဉ် ပထမ ကမ္ဘာစစ်ကြီး ဖြစ်လာခဲ့သည်။
စစ်ပြီးဆုံး သွားသော အခါ လေကြောင်း ကုမ္ပဏီနှင့် အဆက်အသွယ် ပြတ်သွား၏။
လေကြောင်း ကုမ္ပဏီ ဖျက်သိမ်းလိုက်၍ ဖြစ်မည် ထင်ပါသည်။
ထိုစဉ်အတွင်း ပုဂ္ဂိုလ်တဦးက မြန်မာ့အလင်း သတင်းစာ၌ ဆောင်းပါး တပုဒ် ရေးသားခဲ့သည်။
ယင်းဆောင်းပါးတွင် "ထားဝယ်မှ မောင်ကျော်ရင် ဆိုသူ တဦးသည် လေယာဉ်ပျံ လုပ်တတ်သည်ဟုကား ကြားခဲ့ဖူးသော်လည်း ယခုအခါ သေသလား၊ ရှင်သလား မသိ တိမ်မြုပ် သွားလေပြီ" ဟု ချိုးနှိမ်စွာ ရေးသား ဖော်ပြခဲ့လေသည်။
ဦးကျော်ရင်က သူရိယ သတင်းစာမှပင် ဆောင်းပါးဖြင့် ပြန်လည် ချေပ ရေးသားခဲ့၏။
ဦးကျော်ရင်၏ ဆောင်းပါး၌ "မိမိသည် လေယာဉ်ပျံ လုပ်တတ်သည်ဟု မကြွားဝါခဲ့ကြောင်း၊ ကောင်းကင်၌ လေယာဉ်ပျံများ စက်ပျက်သွားသော အခါတွင် ထိုးကျ ပျက်စီးခြင်း မရှိရအောင် ပြုလုပ်နိုင်သော နည်းကို စာရေးသားခဲ့ကြောင်း၊ မြန်မာ မြန်မာချင်း အထင်သေးသည်မှာ ဝမ်းနည်းဖွယ်ရာ ကောင်းကြောင်း၊ ယခု မိမိ မသေသေး၍ မိမိ အစွမ်းကို စောင့်ကြည့် စေလိုကြောင်း" စသဖြင့် ပြန်လည် ချေပ စိန်ခေါ်ခဲ့သည်။
မီးပုံးပျံ စီးပြခြင်း ဦးကျော်ရင်သည် မိမိ၏ အစွမ်းကို ပြသနိုင်ရေး အတွက် အဘက်ဘက်မှ စဉ်းစားသည်။
အသက် ၅၅ နှစ်တွင် ပင်စင် ယူလိုက်ပြီးနောက် သူ၏ စိတ်ထဲ၌ စွဲလန်းနေသော မီးပုံးပျံ စီး၍ စွန့်စားရန် အကြံအစည်ကို စတင် အကောင်အထည် ဖော်တော့သည်။
ဦးကျော်ရင်က ဦးစွာ မီးပုံးပျံ ပုံစံ ထုတ်လုပ်သည်။
ထို့နောက် တပည့် လက်သားများနှင့်အတူ ဇာတိ ပန်းတလဲရွာသို့ သွားရောက်ကာ အတောင် ၈ဝ ရှိ ပိတ်အုပ် ၂၄ အုပ်ကို အသုံးပြုပြီး မီးပုံးပျံကြီး ချုပ်လုပ်သည်။
မီးပုံးပျံကြီး ပြီးစီးသွားသောအခါ မီးခိုးမှိုင်းသွင်းကြည့်ရာ အမြင့် အတောင် ၃၀၊ လုံးပတ် အတောင် ၁၀ဝ ရှိပြီး ထန်းပင် ထိပ်ဖျားခန့် မြင့်၍ ရုန်းကန်မှု ကောင်းကြောင်း တွေ့ရသည်။
သို့သော် သတင်းက ပေါက်ကြားသွား သဖြင့် ထားဝယ် အရေးပိုင်က ဦးကျော်ရင်ကို မီးပုံးပျံ မစီးရန် တားမြစ်ခဲ့သည်။
ဦးကျော်ရင်က ထပ်မံ ခွင့်တောင်းသော်လည်း မရရှိ သို့ဖြင့် တနင်္သာရီတိုင်း မင်းကြီးထံသို့ ခွင့်တောင်းပြန်ရာ မရရှိခဲ့ပေ။
နောက်ဆုံးတွင် မြန်မာပြည် ဘုရင်ခံသို့ အကျိုးအကြောင်း ပြ၍ ခွင့်တောင်းသည်။
ဘုရင်ခံက ခွင့်ပြုသဖြင့် ၁၉၂၉ ခုနှစ်၊ မတ်လတွင် ထားဝယ်မြို့ ကြက်စားပြင်ရပ် လယ်ကွင်း အတွင်း၌ မီးပုံးပျံ စီးရန် ပြင်ဆင်တော့သည်။
အရေးပိုင် ကိုယ်တိုင် ဦးကျော်ရင်အား မီးပုံးပျံ စီးမည့် နေရာသို့ မော်တော်ကားဖြင့် ခေါ်ဆောင် လာပေးပါသည်။
မီးပုံးပျံ မှိုင်းဝလျှင် ဆိုင်းကြိုးကို ဖြုတ်ပေးလိုက်ရာ မီးပုံးပျံ အဝ သံချောင်းခွေ၌ ချည်နှောင်ထားသော ကြိုးတန်းဖြင့် ဆက်သွယ်ထားသည့် သံဘားတန်းကို ကိုင်လျက် ဦးကျော်ရင် မီးပုံးပျံနှင့် အတူ မိုးကောင်းကင်ထက်သို့ တစတစ မြင့်တက် သွားသည်။
ပရိသတ်များက လက်ခုပ်ဩဘာ တီး၍ အော်ဟစ် အားပေးကြသည်။
မီးပုံးပျံကြီးမှာ နှစ်မိုင်ခန့် အထိ မြင့်တက်သွားပြီး ကြက်စားပြင်ရပ်မှ တမိုင်ခန့် ကွာဝေးသော နေရာသို့ ပြန်ကျလာခဲ့သည်။
အန္တရာယ် ဦးကျော်ရင်၏ သတင်းမှာ မြန်မာတပြည်လုံး ပျံ့နှံ့ သွားခဲ့ပြီးနောက် ၁၉၃ဝ ပြည့်နှစ်တွင် ရန်ကုန်မြို့ National Sporting Club၏ ကြီးကြပ်မှုဖြင့် ကန်တော်ကြီး အလယ်ကျွန်း၌ မီးပုံးပျံ စီးပြခဲ့သည်။
မီးပုံးပျံကြီး တက်ခါစတွင် ကြိုးမှာ ယမ်းလှုပ် နေရာ ဦးကျော်ရင်မှာ သစ်ပင်၊ သစ်ကိုင်းများနှင့် ရိုက်မိတော့သည်။
သစ်ပင် တပင်၏ အကိုင်းတွင် ဆွဲခို ကျန်ရစ်သဖြင့်သာ အသက်ဘေးမှ လွတ်မြောက် ခဲ့ရသော်လည်း သစ်ကိုင်း ပဲ့ကျသဖြင့် အောက်ခြေ ဂဝံ ကျောက်တုံးနှင့် ထိခိုက်မိကာ ဒဏ်ရာ အနည်းငယ် ရရှိသွားသည်။
ဤအဖြစ်အပျက်ကို သတင်းစာ၌ ဖော်ပြရာတွင် ဦးကျော်ရင်က အနာပျောက်လျှင် ထပ်ပြီး စီးပြပါမည်ဟု ကတိပြုကြောင်း ဖော်ပြ ပါရှိ၏။
ယင်းနောက် ရန်ကုန်မြို့တွင် သုံးကြိမ်တိုင် အောင်မြင်စွာ စီးပြခဲ့သည်။
ရရှိသမျှ ငွေအားလုံးကိုလည်း ကုန်ကျစရိတ်မျှသာ နှုတ်ယူပြီး မြို့မကျောင်း ဆောက်လုပ်ရေး ရန်ပုံငွေသို့ လှူဒါန်းခဲ့သည်။
၁၉၃၄ ခုနှစ်တွင် မြိတ်မြို့၌ မီးပုံးပျံ စီးနင်း ပြသခဲ့စဉ်ကလည်း ပင်လယ်တွင်းသို့ ကျရောက်ခဲ့ရသည်။
မီးပုံးပျံမှာ လိုသလို ထိန်းကျောင်း၍ ရနိုင်သည် မဟုတ်ဘဲ မြင့်လိုသမျှ မြင့်တက်ပြီး ကျချင်သည့် နေရာ၌ ကျသည်။
သို့ကြောင့်လည်း အလွန် အန္တရာယ်များလှသော လုပ်ငန်းဟု ဆိုနိုင်သည်။
မည်သို့ ဆိုစေကာမူ ဦးကျော်ရင်ကား အသက် ၆၆ နှစ် အရွယ် ကွယ်လွန်ချိန် အထိ မြန်မာပြည် အရပ်ရပ်၌ မီးပုံးပျံ (၅၅) ကြိမ် စီးနင်း ပြသခဲ့သည်။
ရရှိသမျှ ငွေကြေး အားလုံးကိုလည်း လူမှုရေး ရန်ပုံငွေ အဖြစ် လှူဒါန်းခဲ့၏။
အားကျသူများ ဦးကျော်ရင် မီးပုံးပျံ စီးပြသော အခါ ဦးကျော်ရင်ကို အားကျကြသူများ အလျှိုလျှို ပေါ်ပေါက်လာခဲ့သည်။
ထင်ရှားခဲ့သူ တဦးမှာ စတန့်မင်းသား ချစ်ဆွေကြီးပင် ဖြစ်သည်။
အေဝမ်း ဖလင်မှ ဒါရိုက်တာ ဦးတင်မောင် ရိုက်ကူးသော မြဂနိုင် ရုပ်ရှင် ဇာတ်ကားတွင် မီးပုံးပျံ စီး၍ ထွက်ပြေးခန်း တခန်း ပါရှိ၏။
ပုလိပ်များ (ယခုခေတ် ရဲတပ်ဖွဲ့ဝင်များ) လိုက်လာသဖြင့် လူဆိုးဖြစ်သူ စတန့်မင်းသားက ရှေ့မှ ထွက်ပြေးရရာ စမ်းချောင်း ပဒုမ္မာကွင်း အရောက်တွင် မီးပုံးပျံ စီးရန် ဟန်ပြင်နေသော ဦးကျော်ရင်အား တွန်းဖယ်ကာ လူဆိုးက မီးပုံးပျံ စီး၍ ထွက်ပြေးသွားပုံ ဖြစ်သည်။
လူဆိုး၏ နေရာတွင် စတန့်မင်းသား ချစ်ဆွေကြီးက မီးပုံးပျံ စီး၍ ပါဝင် သရုပ်ဆောင်ခဲ့ခြင်း ဖြစ်သည်။
အမျိုးသမီး လူစွမ်းကောင်း မီးပုံးပျံ စီးပြမှုများ ဟိုးလေးတကျော် ဖြစ်လာချိန်တွင် အမျိုးသမီး လူစွမ်းကောင်း တဦး ပေါ်ပေါက် လာပြန်ပါသည်။
ထိုအမျိုးသမီးမှာ တာမွေ၊ ဗျိုင်းရေအိုးစင်ရပ်၊ ရတနာလမ်းနေ ဇာတ်ပို့ အမျိုးသမီး သရုပ်ဆောင် ဒေါ်မြကြီး၏ သမီး မတင်နု ဆိုသူ ဖြစ်သည်။
မတင်နုမှာ အသက် ၂ဝ နှစ် အရွယ်သာ ရှိသေးသော်လည်း ရဲစွမ်းသတ္တိနှင့် ပြည့်စုံသူ ဖြစ်သည်။
မြန်မာ အမျိုးသမီး မတင်နုက မီးပုံးပျံ စီးနင်း ပြသမည် ဖြစ်ကြောင်း သတင်းများ ပျံ့လွင့်လာသော အခါ ဗြိတိသျှ အစိုးရကပင် စိုးရိမ်မကင်း ဖြစ်လာခဲ့သည်။
အမျိုးသားများပင်လျှင် အသက်အန္တရာယ် ကြီးမားလှသော မီးပုံးပျံ စီးနင်းခြင်း အမှုကို မြန်မာ အမျိုးသမီး မတင်နုအား ဗြိတိသျှတို့က ခွင့်မပြုခဲ့ပေ။
သို့သော် မတင်နုမှာ နောင်တွင် မီးပုံးပျံ မတင်နုဟု အမည် တွင်ခဲ့သည်။
ဦးကျော်ရင်၏သား ရေးသားသော စာများ ဦးကျော်ရင်၏သား မီးပုံးပျံ ဦးကျော်ရင်ကို အားကျသူများထဲတွင် ဦးကျော်ရင်၏သား ဦးကျော်လင်းလဲ အပါအဝင် ဖြစ်သည်။
ဦးကျော်လင်းသည် အသက် ၁၅ နှစ်သား အရွယ် ၆ နိုဝင်ဘာ၊ ၁၉၂၉ တွင် ဖခင်နှင့်အတူ ထားဝယ်မြို့၌ မီးပုံးပျံဖြင့် စီးနင်း လိုက်ပါခဲ့ဖူး၏။
ဦးကျော်ရင် ကွယ်လွန် သွားပြီးနောက် နှစ်အတန်ကြာ မီးပုံးပျံ စီးနင်းမည့်သူ မပေါ်ပေါက်လာခဲ့ပေ။
ဤသို့ဖြင့် ၁၉၅၉ ခုနှစ်မှ စ၍ နတ်တလင်းမြို့ တန်ဆောင်တိုင် မီးထွန်းပွဲတော် ကျင်းပရေး ကော်မတီက မီးပုံးပျံကို လူကိုယ်တိုင် စီးနင်း ပြသနိုင်လျှင် ဆုငွေ တထောင်ပေးမည် ဖြစ်ကြောင်း သတင်းစာများမှ ကြေညာခဲ့သည်။
သို့သော် မည်သူတဦး တယောက်မျှ ပေါ်ထွက်လာခဲ့ခြင်း မရှိပေ။
နောက်ဆုံးတွင် တန်ဆောင်တိုင် မီးထွန်းပွဲ ကျင်းပရေး ကော်မတီသည် ရန်ကုန်မြို့တွင် နေထိုင်သည့် မီးပုံးပျံ ဦးကျော်ရင်၏ သားများ ဖြစ်ကြသော ဦးကျော်လင်းနှင့် ဦးကျော်ဆန်း (ကာတွန်း ကျော်ဆန်း) တို့အား သွားရောက် တွေ့ဆုံ မေတ္တာ ရပ်ခံခဲ့ရသည်။
ညီအစ်ကို နှစ်ဦးသည် မီးထွန်းပွဲ ကျင်းပရေး ကော်မတီ၏ မေတ္တာရပ်ခံချက်ကို လက်ခံခဲ့ပြီးနောက် ၂ နိုဝင်ဘာ၊ ၁၉၆ဝ (တန်ဆောင်မုန်း လပြည့်နေ့) တွင် နတ်တလင်းမြို့ အထက်တန်းကျောင်းဝင်း အတွင်း၌ ဦးကျော်လင်း ကိုယ်တိုင် မီးပုံးပျံ စီးနင်း ပြခဲ့သည်။
ဦးကျော်လင်းသည် ပြည်ထောင်စု အလံတော်ကို ဝှေ့ရမ်းလျက် မီးပုံးပျံ အောင်မြင်စွာ စီးနင်း ပြသခဲ့ရာ နတ်တလင်းမြို့နေ လူထုက တခဲနက် အားပေးခဲ့ကြသည်။
ဤသတင်း ကို ၄၊ ၁၀၊ ၁၉၆ဝ ထုတ် မြန်မာ့အလင်း သတင်းစာ၌လည်း အကျယ်တဝင့် ရေးသား ဖော်ပြခဲ့သည်။
ဦးကျော်လင်းက ဖခင်အား ကျေးဇူးဆပ်သည့် အနေဖြင့် မီးပုံးပျံ စီးပြရခြင်း ဖြစ်ကြောင်း၊ ယခုခေတ် လူငယ်များ မီးပုံးပျံ စီးခြင်းကို မြင်ဖူး ကြားဖူးသူပင် အလွန် နည်းပါးသွားပြီ ဖြစ်ကြောင်း၊ နောင်တွင် ဤကဲ့သို့ ထပ်မံ စီးနင်းပြသရန် မရည်ရွယ်ပါကြောင်း ရှင်းလင်း ပြောကြားခဲ့၏။
Weekly Eleven News, No. 9, Vol. 4, December 10, Wednesday, 2008 နေ့ထုတ် ဂျာနယ်၊ 'ပုဂ္ဂိုလ်ထူးတို့၏ ဘဝတကွေ့' ကဏ္ဍမှာ ဖော်ပြပါရှိတဲ့ တင်နိုင်တိုးရဲ့ "မီးပုံးပျံ ဦးကျော်ရင်ကို အားကျကြသူများ" မှ ဆက်စပ်လေ့လာရန် နောက်ဆုံးမီးပုံးပျံစီးသူရဲကောင်း ဘဝနိဂုံး ၁၉၃၉ ခုနှစ်၊ ဧပြီလ ၃ ရက်တွင် ဇာတိချက်မြှုပ်ဖြစ်သော ထားဝယ်မြို့တွင် ကွယ်လွန်သွားသည်။
ကွယ်လွန်ချိန်တွင် အသက် ၆၆ နှစ် အရွယ်ရှိပြီ ဖြစ်သည်။
(အထက်ပါ အကြောင်းအရာကို ဦးကျော်ရင်၏သား ကျော်လင်း ကိုယ်တိုင်ရေးပေးပါသည်။
) ဦးကျော်လင်း၊ စာရေးဆရာ ထားဝယ်ကျော်မင်း၊ ကာတွန်းဆရာ ကာတွန်းကျော်ဆန်း(က.ဆ)နှင့် ကာတွန်းဆရာမ ဒေါ်သိန်းရှင် သည် မီးပုံးပျံ ဦးကျော်ရင်၏ သားသမီးများဖြစ်သည်။
ကိုးကား ပထမ မြန်မာ လေသူရဲ (ဌေးမောင်) သိပ္ပံ မဂ္ဂဇင်း။
မီးပုံးပျံစီး၍ စွန့်စားဝံ့သူ မြန်မာ သူရဲကောင်း ဦးကျော်ရင် (မြန်မာ့အလင်း သန်းညွန့်)၊ နွယ်နီ မဂ္ဂဇင်း၊ ၁၉၉၉ ဇူလိုင်။
မြန်မာ့အလင်း သတင်းစာ (၄၊ ၁၀၊ ၁၉၆၀)။
အမှောင်ခေတ် () ဆိုသည်မှာ အနောက်ဥရောပ၌ ရောမအင်ပိုင်ယာ ပျက်သုဉ်းပြီးနောက် ယဉ်ကျေးမှုနှင့် စီးပွားရေးတို့ တိုးတက်မှုမရှိဘဲ ယိုယွင်းခဲ့သော ခေတ်ကာလကို ဆိုလိုသည်။
အလယ်ခေတ် အစောပိုင်း ၁၃ ရာစုမှ ၁၅ ရာစုကြား ကြာခဲ့ပြီး ၁၆၀၂ တွင် အမှောင်ခေတ်ဟူသော အသုံးအနှုန်းကို စသုံးသည်။
"အမှောင်ခေတ်" ဟူသော အယူအဆကို ၁၃၃၀ ပြည့်လွန်နှစ်များတွင် အီတလီအတွေးအခေါ်ပညာရှင် ပီးထရာ့ခ် ကစတင် အသုံးပြုခဲ့သည်။
သူသည် ဂန္ထဝင်ခေတ်ကို အလင်းခေတ်ဟုခေါ်ပြီး ရောမခေတ်နှောင်းပိုင်းရှိ ရာစုနှစ်များကို အမှောင်ခေတ် ဟုမှတ်ယူခဲ့သူ ဖြစ်သည်။
150px|ဆူဒန်နိုင်ငံရှိ ကျောင်းတစ်ခု ကျောင်းဟူသည့် အဓိပ္ပာယ် အဓိကအရင်းအမြစ်မှာ သတ္တဝါ တစ်ဦး တစ်ယောက် (လူအပါအဝင်) သို့မဟုတ် ထိုထက်များသော သူတို့အား လိုချင်သည့် ပုံစံ ရယူရန် သို့မဟုတ် အမှားပြုလုပ်ခြင်းမှ ကင်းလွတ်စေရန် ထိန်းကျောင်းခြင်းကို ဆိုလိုသည်။
ဥပမာ အနေဖြင့် နွားတစ်ကောင်အား ထိန်းကျောင်းရာတွင် သူတပါး၏ လယ်မြေသို့ မှားယွင်းမဝင်စေရန်၊ သူတပါးလယ်ယာမြေမှ စပါးပဲတို့ကို မစားမိစေရန်အတွက် ထိန်းကျောင်းပေးခြင်းကဲ့သို့သော အဓိပ္ပာယ်ကို ဆိုလိုသည်။
ထိုစကား၏အဓိပ္ပာယ်သက်ရောက်မှု ရှိသော နေရာ အဆောက်အဦးကို ကျောင်း ဟုခေါ်သည်။
ဗုဒ္ဓဘာသာ ဘုန်းကြီးကျောင်း သို့မဟုတ် ခရစ်ယာန် ချာ့ချ်ကျောင်းတို့သည် လူသားတို့အား အမှားများမပြုလုပ်မိစေရန်နှင့် ကောင်းမှုများပြုလုပ်ကြရန် တိုက်တွန်း၍ ပြဿနာများအား အကောင်းဆုံးဖြေရှင်းနိုင်စေရန် ဆိုဆုံးမပေးသော နေရာဖြစ်သည်။
ထိုကြောင့် ကျောင်းဟူသည့်အဓိပ္ပာယ် သက်ရောက်မှုရှိသည့်အတွက် ကျောင်းဟုခေါ်သည်။
ထိုသို့ သင်ကြား ပြသပေးသူကို ဆရာဟုခေါ်သည်။
ထို့အပြင် မြန်မာစကား၌ ကျောင်းဟူသည့် အဓိပ္ပာယ်ပေါင်း မြောက်မြားစွာရှိသည်။
သို့သော် ဤနေရာတွင် ပညာသင်ကြားသော ကျောင်းကိုသာ အဓိကထားလိုသည်။
ကျောင်းဆိုသည်မှာ စာသင်ပြပေးသော ဆရာတစ်ဦး၏ လက်အောက်တွင်ရှိသော အဖွဲ့အစည်းပုံစံ တစ်ခုဖြစ်သည်။
နိုင်ငံအများစုတွင် ပညာသင်ကြားနိုင်ရန်အတွက် ဖွဲ့စည်းပုံ၊ နည်းစနစ်များရှိကြသည်။
ဤအဖွဲ့အစည်းများ၏ နည်းစနစ်များသည်ကား ကျောင်းသားတစ်ယောက်သည် အတန်းတစ်ခု တက်ရန်အတွက် အတန်းတင် စာမေးပွဲကို ဖြေဆိုရမည် ဖြစ်သည်။
ထိုအတန်းတင် စာမေးပွဲကို ဖြေဆိုအောင်မြင်ပါက နောက်ထပ် အဆင့်မြင့်သော အတန်းသို့ တက်လှမ်းနိုင်ခွင့် ရှိသည်။
ထိုသို့သော အဆင့်အတန်း ခွဲခြားထားသည့် ကျောင်းများကို အ﻿မျိုးမျိုး ခေါ်ဆိုကြသည်။
မြန်မာနိုင်ငံတွင်မူ မူလတန်းကျောင်း၊ အလယ်တန်းကျောင်း၊ အထက်တန်းကျောင်း၊ ကောလိပ်၊ တက္ကသိုလ် ဟူ၍ ခေါ်ဆိုကြသည်။
ထိုအထဲတွင် အစိုးရထောက်ပံ့သော ကျောင်းများရှိသကဲ့သို့ အစိုးရ၏ အထောက်အပံ့ကို မယူသော ကျောင်းများလည်း ရှိသည်။
ထိုသို့သော ကျောင်းမျိုးကို ပုဂ္ဂလိက ကျောင်းဟူ၍ ခေါ်ဆိုသည်။
ထိုကျောင်းများသည် ခလေးသူငယ်များ မှစ၍ အရွယ်ရောက်ပြီးသူများကိုလည်း သင်ကြားပေးကြသေးသည်။
ဥပမာအနေဖြင့် မူလတန်းကြိုကျောင်း၊ ကွန်ပျူတာသင်တန်းများ၊ အီလက်ထရောနစ်သင်တန်းများ အစရှိသည်တို့ ဖြစ်ကြသည်။
မည်သို့ပင်ဆိုစေ မည်သည့်ကျောင်းတွင်မဆို ကျောင်း၌ အထူးချွန်ဆုံးသော ကျောင်းသားများအား ဆုချီးမြှင့်ကြသည်။
အစိုးရထောက်ပံ့သော ကျောင်းများ၌ ကျောင်းသား ကျောင်းသူများသည် ငွေကြေးမတတ်နိုင်ပါက ပညာသင်ဆုများ လျှောက်ထားနိုင်သည်။
right|27Tbps Ruter A Cisco ASM/2-32EM router deployed at CERN in 1987. Juniper SRX210 service gateway router ရောက်တာ () ဆိုသည် နှစ်ခု သို့မဟုတ် နှစ်ခုထက်ပိုသော ကွန်ပျူတာ ကွန်ယက်များကို ချိတ်ဆက်ပေးပြီး ထိုကွန်ယက်တို့ ကြားတွင် ဒေတာ ပက်ကက်များကို လက်ဆင့်ကမ်း ဖလှယ်ပေးသော ကိရိယာ တစ်မျိုးပင် ဖြစ်သည်။
ဒေတာ ပက်ကက်တိုင်းတွင် အိုင်ပီလိပ်စာ နှင့် သက်ဆိုင်သည့် အချက်အလက်များ ပါဝင်ပြီး ရောက်တာအနေနှင့် ပေးပို့ရမည့် အိုင်ပီလိပ်စာ သည် ပေးပို့သူ၏ အိုင်ပီ လိပ်စာနှင့် တူညီသော ကွန်ယက်တစ်ခုတည်းမှာ ပင် ရှိသဖြင့် အခြား ကွန်ယက်သို့ ဆက်လက် ပို့ဆောင်ရန် မလို သို့မဟုတ် ပေးပို့ရမည့် အိုင်ပီလိပ်စာသည် ပေးပို့သည့် အိုင်ပီလိပ်စာနှင့် ကွဲပြားခြားနားသော အခြားကွန်ယက်တစ်ခုတွင် ရှိနေသဖြင့် အခြားကွန်ယက်သို့ ဆက်လက်ပို့ဆောင်ပေးရမည် စသည်တို့ကို ဆုံးဖြတ်ချက်ချပေးနိုင်သည်။
ရောက်တာအများအပြားကို ဆက်စပ်ချိတ်ဆက်ထားသော ကွန်ယက် အစုအစည်းတစ်ခုတွင် အသုံးပြုမည် ဆိုပါက ရောက်တာများ အနေနှင့် ပေးပို့လိုသော အိုင်ပီ လိပ်စာနှင့် ပတ်သက်သော အချက်အလက်များကို အချင်းချင်း ဖလှယ်နိုင်ပြီး ရောက်တာတိုင်း အနေဖြင့် ပေးပို့ရမည့် လိပ်စာသို့ ပို့ဆောင်ရာတွင် အသင့်လျော်ဆုံး လမ်းကြောင်းများကို ရွေးချယ်နိုင်သော ဇယားများကို တည်ဆောက်ထားနိုင်မည် ဖြစ်သည်။
စတန်းဖို့ဒ် တက္ကသိုလ် () ၏ အမည်အပြည့်အစုံမှာ လေလန် စတန်းဖို့ဒ် ဂျူနီယာ တက္ကသိုလ် (Leland Stanford Junior University) ဖြစ်သော်လည်း အများစုက စတန်းဖို့ဒ် တက္ကသိုလ်ဟုသာ ရည်ညွှန်းခေါ်ဝေါ်ကြသည်။
အမေရိကန်ပြည်ထောင်စု ကယ်လီဖိုးနီးယားပြည်နယ် စတန်းဖို့ဒ်တွင် တည်ရှိသည်။
၁၈၉၁ ခုနှစ်တွင် မီးရထားလမ်း သူဌေး လေလန် စတန်းဖို့ဒ်က တည်ထောင်ခဲ့ပြီး ကွယ်လွန်ခဲ့သော သူ၏ သားအမည်ကို ပေးခဲ့ခြင်း ဖြစ်သည်။
စတန်းဖို့ဒ် တက္ကသိုလ် ကျောင်းဆင်းများသည် ကမ္ဘာကျော် ကုမ္ပဏီကြီးများဖြစ်သော ဟျူးလက် ပက်ကက်၊ ဆန်း မိုက်ခရို စစ်စတမ်၊ အင်န် ဗီဒီယာ၊ ရာဟူး၊ စစ်စကို စစ်စတမ် နှင့် ဂူဂဲလ် စသော ကုမ္ပဏီကြီးများကို တည်ထောင်ခဲ့ကြသူများတွင် အပါအဝင်ဖြစ်သည်။
ကိုးကား ပြင်ပလင့်ခ်များ စတန်းဖို့ဒ် တက္ကသိုလ်၏ ဖေ့စ်ဘွတ်ခ်စာမျက်နှာ Category:အမေရိကန်ပြည်ထောင်စုရှိ တက္ကသိုလ်များ ကဏ္ဍ:စတန်းဖို့ဒ် တက္ကသိုလ်။
ဒေါ့ကွန်း ဘပ်ဘယ်လ် (Dot-com bubble) ဆိုသည်မှာ အမေရိကန် စတော့ဈေးကွက်အတွင်း အင်တာနက်နှင့် ပတ်သက်ဆက်နွယ်နေသော ကုမ္ပဏီများ၏ ဈေး တရှိန်ထိုး တက်သွားခဲ့ခြင်း ဖြစ်ပြီး ၁၉၉၅ နှင့် ၂၀၀၀ ခုနှစ်ကြား ကာလတွင် ဖြစ်သည်။
ဆလမ်ဘာဂျာ လီမိတက်သည် ကမ္ဘာပေါ်တွင် အကြီးဆုံး ရေနံတူးရာတွင် ဝန်ဆောင်မှုပေးသည့် ကော်ပိုရေးရှင်း ဖြစ်ပြီး နိုင်ငံပေါင်း ၈၀ ကျော်တွင် လုပ်ငန်း ရှိသည်။
လက်ရှိတွင် အမေရိကန်ပြည်ထောင်စု တက်ဆပ် ပြည်နယ် ဟူစတန် မြို့တွင် အခြေပြုထားသည်။
"Contact the Schlumberger Limited Board ." Schlumberger. Retrieved on January 19, 2010. ဆလမ်ဘာဂျာကို ၁၉၂၆ ခုနှစ်တွင် ကွန်နရက် နှင့် မာဆယ် ဆလမ်ဘာဂျာ ဆိုသည့် ညီအစ်ကို နှစ်ဦးမှ စတင် တည်ထောင်ခဲ့သည်။
သမိုင်းကြောင်း ဟူစတန် ရှိ ဆလမ်ဘာဂျာ ရုံးချုပ် ရှူးဂါးလန်း တက်ဆပ်ပြည်နယ် ရှိ ဆလမ်ဘာဂျာ အဆောက်အအုံ The Schlumberger Cambridge Research Centre, designed by Michael Hopkins and Partners was opened in 1985. ရုံးခွဲနှင့် ကုမ္ပဏီခွဲများ စီးပွားရေး အခြေအနေ ပတ်ဝန်းကျင် ထိန်းသိမ်းမှု ဆိုင်ရာ မှတ်တမ်းများ ကိုးကား ပြင်ပ စာမျက်နှာ အညွှန်း Schlumberger Category:နိုင်ငံတကာ ရေနံကုမ္ပဏီများ။
ဆန်း မိုက်ခရို စစ်စတမ် (Sun Microsystems) သည် ယခုအချိန်တွင် အော်ရကယ် ကော်ပိုရေးရှင်း၏ ကုမ္ပဏီခွဲ တစ်ခု ဖြစ်သည်။
ဆန်း မိုက်ခရို စစ်စတမ် (Sun Microsystems) သည် ကွန်ပျူတာ, ကွန်ပျူတာ အစိတ်အပိုင်းများ၊ ဆော့ဖ်ဝဲ ရောင်းချခြင်းနှင့် IT (Information Technology)ဆိုင်ရာ ဝန်ဆောင်မှုများ ပေးသော အမေရိကန်ကုမ္ပဏီဖြစ်သည်။